BeeGraphy

BeeGraphy, առցանց միջավայրում աշխատող համակարգչային նախագծման, համակարգչային ճարտարագիտության և համակարգչային ավտոմատացված արտադրության ծրագրակազմ, որը հնարավորություն է տալիս նախագծողներին ստեղծել պարամետրիկ երկչափ և եռաչափ մոդելներ Node-խմբագրիչի միջոցով։ Այն նաև հնարավորություն է տալիս առցանց ցուցադրել BeeGraphy Editor-ով ստեղծված նախագծերի եռաչափ պատկերները պատվիրատու կողմին, ով էլ իր հերթին հեշտությամբ կարող է փոփոխել գծագրված մոդելի պարամետրերը։

Գործիքակազմ 
Գործիքակազմը բաղկացած է 2 մասից՝ հիմնական և օժանդակող։

Հիմնական գործիքակազմ
Նոդ
Հանգուցակապ

Օժանդակող գործիքակազմ
Նոդերի խմբեր
Նոդերի որոնում
Նոդերի խմբավորում
Եռաչափ մոդելի ցուցադրում
Գործիքի դիրքի փոփոխողում
Աշխատանքային տարածքի (ինչպես նաև նշված նոդ(եր)ի) մասշտաբի կառավարում
Նոդերի հավասարեցում-դասավորում

Գործառույթներ 
Կետերի և կորերի ստեղծում
Կորերի  հետ աշխատելու գործիքակազմ
Տրանսֆորմացիաներ կորերի հետ
Կորերի հատման, միավորման և տարբերության գործողություններ
Կորերի վերլուծություններ
Հարթությունների կառուցում (cap, revolve, extrude) 
Եռաչափ մոդելի ցուցադրում
Մաթեմատիկական գործողություններ ապահովող գործիքներ
Եռաչափ դիտում
Թիմային աշխատանք
Օգտագործողի աշխատանքային էջ

Կորերի հետ աշխատելու համար ծրագրակազմում առկա է նոդերի տեսքով բավականին հագեցած գործիքակազմ։ Նոդերի միջոցով (կորերի աշխարհում) կամայական մոդելի կառուցումն իրականացվում է բավականին արագ և մատչելի։ Միաժամանակ կառուցման ընթացքում օգտագործողը հնարավորություն ունի տեսնել մոդելի եռաչափ տեսքը անմիջապես աշխատանքային վահանակում։

Հնարավորություններ 
Նախագծման գործընթացները կատարվում են նոդերի միջոցով
Առցանց պարամետրիկ մոդելավորում թիմով
Աշխատանքային գործընթացին միաժամանակյա մասնակցելու, մեկնաբանություններ անելու և խմբագրելու հնարավորություն
Թիմակիցների կատարած աշխատանքը և մեկնաբանությունները անմիջապես տեսնելու հնարավորություն
Աշխատանքային գործընթացին առցանց հետևելու հնարավորություն
Կառուցվող մոդելները 3-րդ կողմին ցուցադրելու հնարավորություն
NURBS մաթեմատիկական մոդելի կիրառությամբ նախագծման կատարում 
Իրական տեսքի բերելու մաթեմատիկական անալիզ, պարամետրիզացիայի հնարավորության քննարկում
Արտադրանքի պրոյեկտավորում, ռեսուրսների մասնատում և բաշխում
Կոմպոնենտների ձևավորում՝ նախագծի մեջ և համապատասխան ռեսուրսներում 
Առկա փլագինների հնարավոր կիրառության անալիզ արտադրվող մոդելի շրջանակներում (անհրաժեշտության դեպքում դրա կիրառում նախագծում)
Ալգորիթմիկ պրոցեսների առկայության հայտնաբերում և կիրառության հնարավորության ձևակերպում՝ տրամադրվող «Նոդ» գործիքների միջոցով 
Թիմի աշխատանքի պլանավորում և ձևավորում՝ ելնելով արտադրանքի համապատասխան մասնագիտական ուղղությունից
Թիմի անդամի գտնվելու վայրի կարևորության բացառում
Կառուցման ընթացքում արտադրանքի տեսքի անընդմեջ դիտում
Կառուցման ընթացքում տվյալների ամբողջական կառավարում
«Նոդ» գործիքակազմի ճկուն կառավարում՝ կառուցման սկզբից մինչև ավարտ։
Կետերի, կորերի, հարթությունների, օբյեկտների կառուցման համար նախատեսված «Նոդ» գործիքների առկայության ապահովում

Օգտագործվող ֆայլային ձևաչափեր և կիրառություն 
BeeGraphy Editor-ի միջոցով ստացված մոդելները ծրագրակազմից հնարավոր է արտահանել .dxf, .stl, .obj ֆայլային ձևաչափերով, ինչը ենթադրում է միայն սոլիդ մոդելի տեսքով ֆայլի արտահանում՝ առանց պարամետրիկ հատկությունների։

BeeGraphy Editor-ի աշխատանքային վահանակում օգտագործվում է .bg ձևաչափը (Bee+Graphy բառակազմության երկու բաղադրիչների առաջին տառերը)։ bg ձևաչափով ֆայլը օգտագործվում է ծրագրակազմի առցանց ռեսուրսում՝ որպես աղբյուր-ֆայլ, այն հնարավոր է նաև արտահանել և պահպանել համակարգչում և հետագայում ներմուծել BeeGraphy Editor-ի առցանց աշխատանքային վահանակում։

BeeGraphy(BG) Editor-ով ստեղծված մոդելները կարող են օգտագործվել՝ ավտոմատացված արտադրության, ոսկերչության, կահույքագործության, ճարտարապետության,
դիզայնի, ինչպես նաև` մուլտիմեդիա, AR/VR և խաղերի արտադրությունում։

BeeGraphy Editor-ի միջոցով ստացված մոդելները, կախված դրանց տեսակից և նշանակությունից, կարող են օգտագործվել ԹԾՂ լազերային և շաղափային հաստոցներով կամ եռաչափ տպիչներով արտադրման համար։

Տես նաև 
Համակարգչային նախագծում
Եռաչափ տպագրություն
AutoCAD

Ծանոթագրություններ

Արտաքին հղումներ 
 Պաշտոնական կայք

Եռաչափ տպագրություն
Ծրագրային ապահովում այբբենական կարգով